stanford-oval/wikipedia huggingface dataset:
ประเทศรัสเซีย
ประชากรศาสตร์ > กีฬา

ฟุตบอลเป็นกีฬายอดนิยมของคนรัสเซีย สหภาพโซเวียตถือเป็นทีมแรกที่ชนะเลิศการแข่งขันฟุตบอลชิงแชมป์แห่งชาติยุโรปซึ่งจัดแข่งขันครั้งแรกในปี 2503 และเข้าถึงรอบชิงชนะเลิศอีกครั้งในปี 2531 สโมสรของรัสเซียอย่างสโมสรกีฬากลางแห่งกองทัพบก มอสโก และ เซนิตเซนต์ปีเตอส์เบิร์กชนะการแข่งขันยูฟ่าคัพในปี 2548 และ 2551 ทีมชาติรัสเซียมีผลงานโดดเด่นด้วยการเข้ารอบรองชนะเลิศฟุตบอลชิงแชมป์แห่งชาติยุโรป 2008 ประเทศรัสเซียยังเป้นเจ้าภาพฟีฟ่าคอนเฟเดอเรชันส์คัพ 2017 และ ฟุตบอลโลก 2018 อย่างไรก็ตาม ปัจจุบันรัสเซียถูกลงโทษห้ามลงแข่งขันทางการทั้งในระดับทวีปและระดับโลก สืบเนื่องจากการรุกรานยูเครน
กีฬาที่นิยมเล่นในฤดูหนาวอย่าง แบนดี และ ฮอกกี้น้ำแข็ง ได้รับความนิยมอย่างสูง โดยเฉพาะแบนดีถือเป็นกีฬาที่สร้างชื่อเสียงให้แก่ประเทศมากที่สุด บาสเกตบอลทีมชายของรัสเซียชนะการแข่งขันชิงแชมป์ยุโรปในปี 2547 และมีสโมสรที่ประสบความสำเร็จมากที่สุดในทวีปอย่างทีม PBC CSKA Moscow การแข่งขันฟอร์มูลาวันและรัสเซียกรังด์ปรีซ์ถูกจัดขึ้นเป็นประจำทุกปี แต่ในปัจจุบันได้ถูกระงับการแข่งขันจากการรุกรานยูเครน รัสเซียยังเป็นหนึ่งในชาติที่ประสบความสำเร็จในการแข่งขันโอลิมปิก มีผลงานโดดเด่นในด้านยิมนาสติกลีลา และการว่ายน้ำแบบซิงโครไนซ์ กีฬาอื่น ๆ ที่ได้รับความนิยมได้แก่ สเกตลีลา หมากรุก และเทนนิส นักเทนนิสระดับโลกหลายราย อาทิ มารัต ซาฟิน, มาเรีย ชาราโปวา และ ดานีอิล เมดเวเดฟ ประสบความสำเร็จในการแข่งขันระดับแกรนด์สแลม และเคยขึ้นสู่มือวางอันดับหนึ่งของโลก นอกเหนือจากฟุตบอลโลก รัสเซียยังเคยเป็นเจ้าภาพการแข่งขันระดับโลกได้แก่ โอลิมปิกฤดูร้อน 1980 โอลิมปิกฤดูหนาว 2014 และ พาราลิมปิกฤดูหนาว 2014
วัฒนธรรม > อาหาร

อาหารรัสเซียได้รับอิทธิพลสูงจากสถาพอากาศ ขนาดของประเทศที่กว้างใหญ่ วัฒนธรรมแต่ละภูมิภาค รวมทั้งประเพณีทางศาสนา และมีความคล้ายคลึงกับอาหารของประเทศเพื่อนบ้าน วัตถุดิบหลักอย่าง ข้าวไรย์ ข้าวบาร์เลย์ ข้าวสาลี และลูกเดือยเป็นส่วนผสมสำหรับขนมปัง แพนเค้ก และซีเรียลต่าง ๆ รวมทั้งเครื่องดื่มมากมาย ขนมปังจากหลากหลายพันธุ์เป็นที่นิยมอย่างมากในรัสเซีย ซุปและสตูว์ที่ขึ้นชื่อ ได้แก่ ชี, บอชช์, อูฮา, โซลยันกา และ ออครอชคา คนรัสเซียนิยมเติมสเมทานา (ครีมเปรี้ยวหนัก) และมายองเนสลงในซุปและสลัด แพนเค้กรัสเซียมีหลายชนิดขึ้นอยู่กับภูมิภาคโดย อาหารจานหลักที่ได้รับความนิยมสูงอีกรายการคือ บีฟ สโตรกานอฟ หรือการนำเนื้อวัวไปผัดเสิร์ฟในซอสมัสตาร์ดและครีม มีต้นกำเนิดในรัสเซียช่วงกลางศตวรรษที่ 19 และได้กลายเป็นที่นิยมไปทั่วโลก ปัจจุบันหลายประเทศนำไปดัดแปลงเป็นรสชาติของตนเอง โดยเนื้อไก่และปลาก็ได้รับความนิยมทั่วประเทศ
ควัสส์เป็นเครื่องดื่มแอลกอฮอล์ต่ำจากโดยได้จากการหมักธัญพืช เป็นเครื่องดื่มยอดนิยมเช่นเดียวกับวอดก้าซึ่งมีประวัติความเป็นมายาวนานตั้งแต่ศตวรรษที่ 14 โดยรัสเซียถือเป็นชาติที่ดื่มวอดก้ามากกว่าทุกประเทศ ในขณะที่เบียร์เป็นเครื่องดื่มแอลกอฮอล์ที่ได้รับความนิยมมากที่สุดในประเทศ รวมทั้งไวน์และชาก็ได้รับความนิยมมาหลายทศวรรษเช่นกัน
วัฒนธรรม > สื่อสารมวลชน

รัสเซียมีสำนักข่าว 400 แห่ง ซึ่งมีหน่วยงานที่ดำเนินงานในระดับสากลที่ใหญ่ที่สุด ได้แก่ ตัสส์, รีอะโนวัสติ, สปุตนิก และ อินเตอร์แฟกซ์ โทรทัศน์เป็นสื่อที่ได้รับความนิยมมากที่สุดในรัสเซีย มีสถานีวิทยุที่ได้รับอนุญาตกว่า 3,000 แห่งทั่วประเทศ ช่องหนึ่งรัสเซีย และ รัสเซีย-1 เป็นสถานีโทรทัศน์ชั้นนำของประเทศ ในขณะที่รัสเซียทูเดย์เป็นตัวแทนของสื่อระดับประเทศที่มีชื่อเสียง รัสเซียมีตลาดวิดีโอเกมที่ใหญ่ที่สุดในยุโรป โดยมีผู้เล่นมากกว่า 65 ล้านคนทั่วประเทศ
ภาพยนตร์หลายเรื่องของรัสเซียนับตั้งแต่สมัยโซเวียตมีชื่อเสียงระดับโลก โบรเนโนเซตส์โปติออมกิน ได้รับการยกย่องในฐานะหนึ่งในภาพยนตร์ที่ดีที่สุดตลอดกาล และได้รับเลือกให้เป็นภาพยนตร์ที่ยิ่งใหญ่ที่สุดตลอดกาลที่งานงานแสดงสินค้าโลกบรัสเซลส์ในปี 2501 เซียร์เกย์ ไอเซนสไตน์ และ อันเดรย์ ตาร์คอฟสกี เป็นหนึ่งในผู้กำกับภาพยนตร์ที่มีอิทธิพลต่อวงการภาพยนตร์โลก ทฤษฎี "Kino-Eye" ของดซีกา เวียร์ตอฟ มีผลกระทบอย่างมากต่อการพัฒนาการสร้างภาพยนตร์สารคดีและความสมจริงของภาพยนตร์ ภาพยนตร์สัจนิยมสังคมนิยมโซเวียตหลายเรื่องประสบความสำเร็จ รวมถึง ชาปาเยฟ และ บัลลาดาโอซอลดาเต
ทศวรรษที่ 1960 และ 1970 ได้เห็นรูปแบบศิลปะที่หลากหลายมากขึ้นในภาพยนตร์ของสหภาพโซเวียต เอลดาร์ เรียซานอฟ และ เลโอนิด ไกได ได้รับความนิยมอย่างล้นหลาม โดยมีวลีเด็ดมากมายที่ยังคงใช้มาถึงปัจจุบัน เซียร์เกย์ บอนดาร์ชุค กำกับภาพยนตร์ วอยนาอีมีร์ ภาพยนตร์แนวชีวิตและสงครามจากสหภาพโซเวียตได้รับรางวัลออสการ์ เป็นภาพยนตร์ที่ใช้ทุนสร้างมากที่สุดของสหภาพโซเวียต เบโลเยโซลนเซปูสตืยนี เป็นอีกหนึ่งภาพยนตร์ชื่อดังที่มักเปิดให้นักบินอวกาศชมก่อนปฏิบัติภารกิจ หลังจากการล่มสลายของสหภาพโซเวียต อุตสาหกรรมภาพยนตร์ของรัสเซียประสบกับความตกต่ำ อย่างไรก็ตาม ตั้งแต่ช่วงปลายทศวรรษ 2000 อุตสาหกรรมภาพยนตร์ก็เติบโตขึ้นอีกครั้ง และขยายตัวอย่างต่อเนื่อง
วัฒนธรรม > วันหยุด

บทความหลัก: รายชื่อวันสำคัญของรัสเซีย
| วันที่ | ชื่อ | ชื่อภาษาท้องถิ่น | ภาษารัสเซีย อักษรซีริลลิก | หมายเหตุ |
| --- | --- | --- | --- | --- |
| 1 มกราคม | วันปีใหม่ | Новый год (Novy god) | Новогодние каникулы (Novogodniye kanikuly) |  |
| 7 มกราคม | วันคริสต์มาส | Rozhdestvo Khristovo | Рождество Христово | ตามนิกายออร์ทอดอกซ์ |
| 13 มกราคม | วันปีใหม่เดิมของรัสเซีย (Old-Calendar New Year) |  | Новый год по старому календарю | วันขึ้นปีใหม่ตามปฏิทินเก่า ซึ่งช้ากว่าปฏิทินเกรโกเรียนไป 13 วัน |
| 23 กุมภาพันธ์ | วันพิทักษ์ปิตุภูมิ (Homeland Defender’s Day) | Den zashchitnika Otechestva | День Защитника Отечества | เพื่อรำลึกถึงการก่อตั้ง กองทัพแดง ในเดือนกุมภาพันธ์ ค.ศ. 1918 เดิมรัสเซียเรียกวันนี้ว่า "วันกองทัพโซเวียตและกองทัพเรือ" (День Советской Армии и Военно-Морского Флота; Den' Sovyetskoy Armii i Voyenno-Morskogo flota) |
| 8 มีนาคม | วันสตรีสากล | Восьмое марта (Vosmoe marta) | Международный Женский День | วันหยุดสากลให้แก่ความเท่าเทียมทางเพศแก่สตรี |
| 1 พฤษภาคม | วันแรงงานสากล | Первое Мая (May Day) | День Солидарности Трудящихся ("International Day of Worker's Solidarity") | มีการฉลองอย่างเป็นทางการในวันที่ 1 และ 2 พฤษภาคม มีอีกชื่อหนึ่งว่า "วันแรงงานและเฉลิมฉลองเข้าสู่ฤดูใบไม้ผลิ" |
| 9 พฤษภาคม | วันแห่งชัยชนะ (Victory Day) | Den Pobedy | День Победы | วันสิ้นสุดของมหาสงครามของผู้รักชาติ ในสงครามโลกครั้งที่สอง |
| 12 มิถุนายน | วันรัสเซีย (Russia Day) | Den Rossii | День России | เพื่อรำลึกถึงการประกาศใช้คำประกาศอำนาจอธิปไตยรัฐแห่งสหพันธ์สาธารณรัฐสังคมนิยมโซเวียตรัสเซียเมื่อวันที่ 12 มิถุนายน ค.ศ. 1990 |
| 4 พฤศจิกายน | วันเอกภาพแห่งมวลชน (People’s Unity Day) | Den narodnogo edinstva | День Народного единства | เป็นวันที่มีการรวมตัวกันของชาวมอสโกโดยไม่คำนึงถึงเชื้อชาติ ศาสนา และสถานะในสังคมเพื่อทำการต่อต้านการรุกรานของโปแลนด์ที่เข้ามาใน ค.ศ. 1612 |
ส่วนวันอีดทั้งสองของศาสนาอิสลามเป็นวันหยุดของ สาธารณรัฐบัชคอร์โตสถาน สาธารณรัฐอิงกูเชเตีย สาธารณรัฐคาบาร์ดีโน-บัลคาเรีย ส่วนสาธารณรัฐบูเรียตียา และสาธารณรัฐคัลมืยคียา ก็ประกาศว่าวันวิสาขบูชาเป็นวันหยุดเช่นกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ประเทศรัสเซีย
Wikimedia Atlas of Russia
Geographic data related to Russia ที่ โอเพินสตรีตแมป
ประเทศรัสเซีย ที่เว็บไซต์ Curlie
Russia entry at The World Factbook
Russia เก็บถาวร 2008-10-22 ที่ เวย์แบ็กแมชชีน at UCB Libraries GovPubs
Russia from the BBC News
Russia at Encyclopædia Britannica
Official Russian governmental portal
Chief of State and Cabinet Members เก็บถาวร 2012-09-26 ที่ เวย์แบ็กแมชชีน
Russian News Agency "Ria Novosti"
Russian radio "Voice of Russia" เก็บถาวร 2011-05-13 ที่ เวย์แบ็กแมชชีน
Post-Soviet Problems from the Dean Peter Krogh Foreign Affairs Digital Archives
Russia Beyond the Headlines International news project about Russia
Way to Russia. An Introduction to Russia and Russian People เก็บถาวร 2015-02-06 ที่ เวย์แบ็กแมชชีน
Russia cities and regions guide
Official Russia Travel Guide
Russian Consulate
Russia Beyond the Headlines International news project about Russia
Moscow Russia Insider's Guide เก็บถาวร 2017-02-28 ที่ เวย์แบ็กแมชชีน Moscow and Russia through Muscovite's eyes.
เว็บไซต์ของสถานเอกอัครราชทูตไทย ณ กรุงมอสโก เก็บถาวร 2015-09-26 ที่ เวย์แบ็กแมชชีน
รูปภาพเกี่ยวกับประเทศรัสเซีย ที่ฟลิคเกอร์
คู่มือการท่องเที่ยว Russia จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย 2  ออสเตรเลีย  โปแลนด์ 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi 
อาณาจักรเคียฟรุสในช่วงคริสต์ศตวรรษที่ 11

การรุกรานยูเครนในปี 2565 ก่อให้เกิดการประท้วงต่อต้านสงครามทั่วประเทศ นำไปสู่การเข้าปราบปรามและจับกุมประชาชนกว่า 15,000 ราย
ศูนย์ธุรกิจนานาชาติมอสโกในกรุงมอสโกแห่งนี้มีเศรษฐกิจในเมืองที่ใหญ่ที่สุดในโลกแห่งหนึ่ง
รัสเซียเป็นแหล่งน้ำมันปิโตรเลียมและแก๊สธรรมชาติที่สำคัญของยุโรป
ทุ่งข้าวสาลีในแคว้นตอมสค์
สถานีอวกาศมีร์ เป็นสถานีวิจัยถาวรระยะยาวแห่งแรกในอวกาศของมนุษยชาติ
มหาวิหารนักบุญเบซิล ณ กรุงมอสโก ได้รับการยกย่องเป็นมรดกโลก
จำนวนประชากรระหว่าง ค.ศ. 1991-2009 (ล้านคน)
การกระจายของภาษาใน ตระกูลภาษายูรัล และตระกูลภาษาอัลไต
มหาวิทยาลัยมอสโก เป็นมหาวิทยาลัยที่เก่าแก่ที่สุดและมีชื่อเสียงที่สุดในประเทศ
มาเรีย ชาราโปวา อดีตนักเทนนิสมือวางอันดับหนึ่งของโลก ชนะเลิศเทนนิสแกรนด์สแลมห้าสมัย และเป็นหนึ่งในนักกีฬาหญิงที่ทำเงินรางวัลสูงสุดตลอดกาล
วอดก้า หนึ่งในเครื่องดื่มที่ได้รับความนิยมมากที่สุดในประเทศ
ดมีตรี เมดเวเดฟ อดีตนายกรัฐมนตรีและประธานาธิบดีรัสเซีย ในสตูดิโอของช่องรัสเซียทูเดย์ ณ กรุงวอชิงตัน ดี.ซี.
Wikisource
Wikinews
Wikiquote
สิงหาคม พ.ศ. 2549
วันพฤหัสบดีที่ 31 สิงหาคม 2549

เกิดเหตุการณ์วางระเบิดธนาคาร พร้อมกัน 22 แห่งในจ.ยะลา (มติชน)
เกิดดินถล่มทับเส้นทางรถไฟระหว่างอ.เด่นชัย-อ.ลอง จ.แพร่ ทำให้หัวรถจักรขบวนกรุงเทพ-เชียงใหม่ตกลงในแม่น้ำยม คนขับและช่างเครื่องจมหายไปกับสายน้ำ (กรุงเทพธุรกิจ) เก็บถาวร 2007-09-30 ที่ เวย์แบ็กแมชชีน
ความสุขของกะทิ ผลงานของงามพรรณ เวชชาชีวะ คว้ารางวัลซีไรต์ 2549 (มติชน)
กรมอุตุนิยมวิทยาเตือนภัย 12 จว. ภาคเหนือ รับมือฝนตกหนักถึง 2 ก.ย (มติชน)
ผอ.สำนักบริหารงานเลือกตั้ง กล่าวว่าวันเลือกตั้ง ส.ส. จะถูกเลื่อนออกไปอย่างแน่นอน เนื่องจากขณะนี้ยังไม่มี กกต. (มติชน)
วันอังคารที่ 29 สิงหาคม 2549

ครม. มอบหมายให้กระทรวงมหาดไทย ศึกษาความเป็นไปได้ในการรวม อ.หัวหิน อ.ปราณบุรี และ อ.สามร้อยยอด จ.ประจวบคีรีขันธ์ กับ อ.ชะอำ จ.เพชรบุรี เป็นจังหวัดใหม่ เพื่อเป็นการเฉลิมพระเกียรติเนื่องในวโรกาสฉลองครบรอบ 80 พรรษาของพระบาทสมเด็จพระเจ้าอยู่หัว (มติชน)
วันจันทร์ที่ 28 สิงหาคม 2549

ทีมสอบสวนคดีคาร์บอมบ์ เปิดวีซีดีคำสารภาพของ ร.ท.ธวัชชัย กลิ่นชะนะ นายทหารช่วยราชการ กอ.รมน. ที่ยอมรับผิด-ขอโทษ ระบุสาเหตุมาจากการแย่งชิงอำนาจ ด้าน สตช. เตรียมออกหมายจับผู้ต้องสงสัยเพิ่ม ยืนยันว่าจะสาวถึงต้นตอได้ภายใน 10 วัน ส่วนพล.ต.อ.ชิดชัย วรรณสถิตย์ รองนายกฯ และ รมต.ยุติธรรม ยืนยันว่าไม่ใช่การสร้างสถานการณ์ตามที่ผลสำรวจระบุว่า คน กทม.ส่วนใหญ่ไม่คิดว่ามีแผนการลอบสังหารผู้นำ (มติชน)
วันอาทิตย์ที่ 27 สิงหาคม 2549

นสพ.รายงานว่ามีการขุดพบกำแพงเมืองโบราณ ซ่อนอยู่ใต้ดินบริเวณอนุสรณ์สถานวีรกรรมท้าวสุรนารี จ.นครราชสีมา ขณะปรับปรุงภูมิทัศน์เตรียมสำหรับการแข่งขันกีฬาซีเกมส์ 2550 เบื้องต้นคาดว่ามีอายุประมาณกว่า 300 ปี ซึ่งตรงกับสมัยกรุงศรีอยุธยา (มติชน)
วันเสาร์ที่ 26 สิงหาคม 2549

พล.ต.จำลอง ศรีเมือง แกนนำกลุ่มพันธมิตรประชาชนเพื่อประชาธิปไตย เขียนจดหมายเปิดผนึก ระบุให้ พ.ต.ท.ทักษิณ ชินวัตร รักษาการนายกรัฐมนตรี ระบุให้ชัด ๆ ถึงเหตุผลการปลด พล.อ.พัลลภ ปิ่นมณี พ้นจากตำแหน่งรองผู้อำนวยการกองอำนวยการรักษาความมั่นคงภายใน (กอ.รมน.) เนื่องจากเห็นว่า ร.ท.ธวัชชัย กลิ่นชนะ ผู้ต้องหา เคยเป็นคนขับรถของ พล.อ.พัลลภ (มติชน)
นพ.สุรพงษ์ สืบวงศ์ลี โฆษกประจำสำนักนายกรัฐมนตรี ยืนยันว่ารัฐบาลไม่ได้อยู่เบื้องหลังการชุมนุม กรณีที่มีผู้ไปชุมนุมหน้าบ้าน พล.อ.เปรม ติณสูลานนท์ ประธานองคมนตรีและรัฐบุรุษ เพื่อขอชีวิต พ.ต.ท.ทักษิณ ซึ่งมีผู้วิพากษ์วิจารณ์ว่าเป็นการป้ายสี พล.อ.เปรมว่าอยู่เบื้องหลังเหตุการณ์วางระเบิด (มติชน)
หม่อง อู รัฐมนตรีมหาดไทยพม่า แถลงผ่านหนังสือพิมพ์ของทางการ ประกาศให้กองทัพฉานใต้ เป็นกลุ่มก่อการร้าย ทั้งนี้พม่าได้เริ่มประกาศให้ฝ่ายตรงข้ามเป็นพวกก่อการร้ายมากขึ้น ซึ่งรวมทั้งพรรคสันนิบาตแห่งชาติเพื่อประชาธิปไตย (เอ็นแอลดี) ที่มีนางออง ซาน ซูจี เป็นหัวหน้าพรรค (มติชน)
วันศุกร์ที่ 25 สิงหาคม 2549

พระเจ้าหลานเธอ พระองค์เจ้าสิริวัณณวรีนารีรัตน์ เสด็จทรงเป็นประธานเปิดศึกกีฬายุวชนโลก ครั้งที่ 40 (Bangkok ICG 2006) ณ อาคารกีฬาเวสน์ 2 ศูนย์เยาวชนไทย-ญี่ปุ่น ดินแดง โดยมีนักกีฬาจาก 4 ทวีป รวม 37 ประเทศ 82 เมือง รวม 2,200 คน (มติชน)
วันพฤหัสบดีที่ 24 สิงหาคม 2549

ตรวจพบวัตถุระเบิดในรถต้องสงสัยใกล้บ้านรักษาการณ์นายกรัฐมนตรีทักษิณ ชินวัตร โดยสามารถกู้ระเบิดได้ โดยผู้เชี่ยวชาญบอกว่าถ้าเกิดระเบิดจะมีรัศมีทำลาย 1 ก.ม. (มติชน)
สภาคองเกรสฟิลิปปินส์ ลงมติคัดค้านกระบวนการพิจารณาเพื่อถอดถอน ประธานาธิบดีกลอเรีย มาคาปากัล อาร์โรโย ออกจากตำแหน่งด้วยคะแนนเสียง 173 ต่อ 32 เสียง เมื่อปีที่ผ่านมานางอาร์โรโยก็เคยเป็นฝ่ายชนะในการเสนอญัตติให้ถอดถอนในข้อกล่าวหาโกงการเลือกตั้งเมื่อเดือนพฤษภาคม พ.ศ. 2547 (มติชน)
ที่ประชุมสหพันธ์ดาราศาสตร์สากล มีมติกำหนดนิยามใหม่ของดาวเคราะห์ ส่งผลให้ดาวพลูโตถูกปลดออกจากการเป็นดาวเคราะห์ในระบบสุริยะ คงเหลือดาวเคราะห์เพียง 8 ดวง เนื่องจากดาวพลูโตไม่สามารถควบคุมแรงดึงดูดและวงโคจรของสิ่งต่างๆ ที่อยู่นอกระบบสุริยะ และให้ถือว่าดาวพลูโตเป็น ดาวเคราะห์แคระ ซึ่งมีลักษณะคล้ายกับวัตถุขนาดเล็กในระบบสุริยะ (ผู้จัดการ) เก็บถาวร 2012-10-30 ที่ เวย์แบ็กแมชชีน
วันอังคารที่ 22 สิงหาคม 2549

นายอาลี ลาริจานี ผู้แทนเจรจาเรื่องนิวเคลียร์ของอิหร่าน ส่งคำตอบอย่างเป็นทางการให้ผู้แทนคณะมนตรีความมั่นคงถาวรแห่งสหประชาชาติ 5 หลังจากที่แสดงท่าทีว่าจะไม่ยอมยุติโครงการเพิ่มสมรรถนะยูเรเนียม ซึ่งเป็นปัญหาขัดแย้งกับชาติมหาอำนาจ แม้ว่าทั้ง 6 ประเทศยื่นข้อเสนอให้อิหร่านยุติโครงการดังกล่าวแลกเปลี่ยนผลประโยชน์นิวเคลียร์อื่น (มติชน)
วันจันทร์ที่ 21 สิงหาคม 2549

เกิดการปะทะกันระหว่างกลุ่มต่อต้านและกลุ่มที่สนับสนุนนายกทักษิณ ที่ห้างสรรพสินค้าเซ็นทรัลเวิลด์พลาซ่า โดยมีผู้ถูกนำไปโรงพัก 3 ราย และบาดเจ็บอีก 3 ราย (มติชน)
วันอาทิตย์ที่ 20 สิงหาคม 2549

จังหวัดน่านเผชิญอุทกภัยร้ายแรง น้ำป่าหลากท่วม 6 อำเภออย่างปัจจุบันทันด่วน โดยศูนย์กลางความเสียหายอยู่ที่ อ.ท่าวังผา ซึ่งน้ำท่วมหนักที่สุด การส่งความช่วยเหลือเข้าไปยังพื้นที่เป็นไปอย่างยากลำบาก (มติชน)
วันเสาร์ที่ 19 สิงหาคม 2549

ทหารอินเดียสั่งคุมเข้ม ทัชมาฮาล ตลอด 24 ชั่วโมง หลังจากการเจ้าหน้าที่ได้รับจดหมายขู่วางระเบิด ซึ่งหลายคนคิดว่าน่าจะส่งโดยผู้สนับสนุนกลุ่มอัลไคด้า(มติชน)
วันศุกร์ที่ 18 สิงหาคม 2549

อัยการสหรัฐระบุนายจอห์น มาร์ก คาร์ ผู้ต้องหาคดีฆ่าหนูน้อยแรมซีย์ ยังเป็นผู้บริสุทธิ์ แต่ต้องจับตัวไว้ก่อนเพราะหวั่นก่อคดีหรือหลบหนี  อาจเป็นการจับผิดตัว หลังพบความผิดปกติหลายๆอย่าง โดยเฉพาะคำรับสารภาพของผู้ต้องหาไม่ตรงกับเหตุการณ์ รวมทั้งเมียผู้ต้องหายังอ้างว่าช่วงเวลาเกิดเหตุตัวเองกับสามีอยู่คนละรัฐกับที่เกิดเหตุ (มติชน)
วันพฤหัสบดีที่ 17 สิงหาคม 2549

เข้าจับกุมนายจอห์น มาร์ก คาร์ อายุ 41 ปี ผู้ต้องหาคดีฆ่าข่มขืนด.ญ.จอนเบเนต์ แรมซีย์ อายุ 6 ขวบ ถึงแก่ความตาย และได้หนีมากบดานในเมืองไทย จนถูกตำรวจเข้าจับกุม(มติชน)
วันจันทร์ที่ 14 สิงหาคม 2549

วิกฤตการณ์อิสราเอล-เลบานอน: สถานการณ์ผ่อนคลายลง หลังจากสหประชาชาติ มีมติให้ยุติสงครามระหว่างอิสราเอลกับกลุ่มเฮซบอลลาห์ในเลบานอน เปิดทางให้กับกองกำลังรักษาสันติภาพเข้าไปประจำการ (มติชน)
วันอาทิตย์ที่ 13 สิงหาคม 2549

พเยาว์ พูลธรัตน์ นักกีฬาไทยคนแรกที่ได้เหรียญจากโอลิมปิก เสียชีวิตด้วยโรคเส้นประสาทส่วนบังคับกล้ามเนื้ออ่อนแรง  ที่โรงพยาบาลศิริราช ด้วยวัย 50 ปี (แนวหน้า)[ลิงก์เสีย]
วันศุกร์ที่ 11 สิงหาคม 2549

ค่าเงินบาททำสถิติแข็งค่าที่สุดในรอบ 6 ปีครึ่ง ที่ 37.28 บาท/ดอลลาร์ ก่อนปรับตัวลงปิดตลาดที่ 37.37-37.40 บาท/ดอลลาร์ (มติชน)
กลุ่มเทรตเอเชีย สำรวจกลุ่มชายรักชายในเอเชีย พบมีความเสี่ยงสูงต่อการติดเชื้อเอดส์ ประเทศไทยมีอัตราเสี่ยงสูงสุดถึงร้อยละ 28 ตามด้วยอินเดียที่ร้อยละ 16 และกัมพูชาที่ร้อยละ 14 ผลการศึกษาจะเสนอต่อที่ประชุมนานาชาติว่าด้วยโรคเอดส์ที่โทรอนโต ประเทศแคนาดา ในสุดสัปดาห์นี้  (มติชน)
วันพฤหัสบดีที่ 10 สิงหาคม 2549

ที่ประชุมใหญ่ศาลฎีกาลงมติคัดเลือกผู้สมควรเป็นคณะกรรมการการเลือกตั้งจำนวน 10 คน เพื่อให้วุฒิสภาคัดเลือกให้เหลือ 5 คน
ตำรวจอังกฤษจับกุมกลุ่มผู้ก่อการร้ายจำนวน 21 คน ขณะเตรียมก่อวินาศกรรมเครื่องบินโดยสาร ระหว่างทางจากกรุงลอนดอนไปสหรัฐอเมริกา โดยใช้ระเบิดของเหลวอะซิโตนเพอร์ออกไซด์ (en:TATP)  และเพิ่มมาตรการรักษาความปลอดภัยตามสนามบินทุกแห่ง ในขณะที่สายการบินหลายแห่งยกเลิกเที่ยวบินที่จะเดินทางไปสนามบินฮีทโธรว์ และแกทวิค (กรุงเทพธุรกิจ) เก็บถาวร 2007-06-24 ที่ เวย์แบ็กแมชชีน
วันพุธที่ 9 สิงหาคม 2549

สหภาพการบินไทย ยื่นหนังสือ ก.คมนาคม ต้านเร่งเปิดสุวรรณภูมิ ชี้สนามบินไม่พร้อมและผลเสียมากมาย (มติชน)
ธปท. เตือนไทยขาดดุลเรื้อรังจากน้ำมัน ควรให้ความสำคัญกับพลังงานทดแทน (มติชน)
วิกฤตการณ์อิสราเอล-เลบานอน: กองกำลังอิสราเอลยังโจมตีพื้นที่ทางใต้และตะวันออกของเลบานอน ส่วนข้อมติคณะมนตรีความมั่นคงแห่งสหประชาชาติยังไม่ผ่านความเห็นชอบ (มติชน)
วันอังคารที่ 8 สิงหาคม 2549

อธิบดีกรมสอบสวนคดีพิเศษ สั่งสอบปม 2 มือปืนคดีฆ่า เจริญ วัดอักษร ที่ตายคาคุก ว่าถูกกลุ่มอิทธิพลจ้างทำลายหลักฐานหรือไม่ ระบุไม่กระทบคดีเพราะมีหลักฐานมัดแน่น (มติชน)
วันจันทร์ที่ 7 สิงหาคม 2549

ศาลอาญานัดไต่สวนมูลฟ้องในวันที่ 21 ส.ค. คดีที่ พ.ต.ท.ทักษิณ ชินวัตร ยื่นฟ้อง นายสนธิ ลิ้มทองกุล ความผิดฐานหมิ่นประมาทโดยการโฆษณา (มติชน)
ชาวฟิลิปปินส์นับหมื่นคน แห่อพยพหนีภัยหลังจากภูเขาไฟมายอนปะทุ คาดว่าอาจระเบิดขึ้นได้ภายในไม่กี่วันนี้ (มติชน)
วันอาทิตย์ที่ 6 สิงหาคม 2549

ยังคงมีการวิพากษ์วิจารณ์กรณี ทักษิณ ชินวัตร เยือนพม่าอย่างกะทันหัน เมื่อวันที่ 2 ส.ค. ว่าไม่โปร่งใส อาจมีวาระซ่อนเร้น แหกมติอาเซียน และผลประโยชน์ทับซ้อน (มติชน) (กรุงเทพธุรกิจ) เก็บถาวร 2007-09-30 ที่ เวย์แบ็กแมชชีน
วิกฤตการณ์อิสราเอล-เลบานอน: อิสราเอลและกลุ่มกบฏเฮซบอลลาห์ในเลบานอนยังปะทะกันอย่างดุเดือด ขณะที่คณะมนตรีความมั่นคงแห่งสหประชาชาติได้รับร่างมติของสหรัฐฯ และฝรั่งเศส ที่เรียกร้องให้ยุติสงคราม (กปส.) เก็บถาวร 2007-09-30 ที่ เวย์แบ็กแมชชีน
เกิดแผ่นดินไหวขนาด 3.4 ณ อ.เชียงดาว จ.เชียงใหม่ (กรุงเทพธุรกิจ) เก็บถาวร 2007-09-30 ที่ เวย์แบ็กแมชชีน
กระทรวงเกษตรและสหกรณ์เตรียมกวาดล้างเชื้อไข้หวัดนกในพื้นที่เสี่ยงภัย 29 จังหวัด ระหว่างวันที่ 7-13 ส.ค. (มติชน)
วันเสาร์ที่ 5 สิงหาคม 2549

อุทัยธานีมีผู้ป่วยเสียชีวิตจากไข้หวัดนก ซึ่งเป็นรายที่ 2 ของไทยในปีนี้ (กปส.) เก็บถาวร 2007-09-30 ที่ เวย์แบ็กแมชชีน (มติชน)
วันศุกร์ที่ 4 สิงหาคม 2549

พระบาทสมเด็จพระเจ้าอยู่หัวเสด็จพระราชดำเนินออกจากโรงพยาบาลศิริราช เพื่อกลับไปประทับพักฟื้นที่พระตำหนักจิตรลดารโหฐาน หลังพระอาการจากการผ่าตัดดีขึ้น (มติชน)
เจ้าหน้าที่เพิ่งจะออกมายอมรับว่าหมาไนพันธุ์แคนาเดียน วูล์ฟ หลุดออกจากกรงขังของสวนสัตว์ไนท์ซาฟารี จ.เชียงใหม่ มานานราวหนึ่งเดือนแล้ว สร้างความหวาดกลัวให้กับประชาชนเกรงหมาไนทำร้ายเด็ก ๆ (มติชน)
วันพุธที่ 2 สิงหาคม 2549

นายอภิชาต ศักดิเศรษฐ์ รองโฆษกพรรคประชาธิปัตย์ จี้รัฐบาลและตำรวจให้เร่งสางคดีทำร้ายสื่อมวลชน หลังเกิดเหตุถูกคุกคามทำร้ายบ่อยครั้ง คนข่าวตกเป็นเหยื่อกว่า 40 กรณี ในช่วง 6 ปี (มติชน)
ถนนผดุงด้าว

ถนนผดุงด้าว ช่วงมุ่งหน้าสู่ถนนเยาวราช
ถนนผดุงด้าว (อักษรโรมัน: Thanon Phadung Dao) เป็นถนนสายสั้น ๆ สายหนึ่งในพื้นที่แขวงสัมพันธวงศ์ เขตสัมพันธวงศ์ กรุงเทพมหานคร โดยเป็นถนนที่มีความยาวประมาณ 200 เมตร แบ่งออกเป็น 2 ช่วง ช่วงแรก เชื่อมระหว่างถนนเจริญกรุง และถนนเยาวราช เช่นเดียวกับถนนแปลงนาม ที่อยู่ใกล้เคียง  และช่วงที่ 2 เป็นช่วงฝั่งถนนเยาวราช ในช่วงนี้มีถนนอีกสายหนึ่งที่ตัดผ่าน คือ ถนนพาดสาย  ถนนผดุงด้าวมีชื่อเรียกติดปากว่า ซอยเท็กซัส หรือ ตรอกเท็กซัส อันเนื่องจากที่นี่ในอดีต เคยเป็นที่ตั้งของโรงภาพยนตร์เท็กซัสมาก่อน
ถนนผดุงด้าว ได้รับชื่อพระราชทานจากพระบาทสมเด็จพระปกเกล้าเจ้าอยู่หัว ทั้งนี้เพื่อกำหนดให้ชื่อถนน หรือตรอกซอกซอยต่าง ๆ เหล่านี้มีความเป็นสากล และเพื่อให้สอดคล้องกับถนนสายต่าง ๆ ที่อยู่ใกล้เคียง โดยมีผู้เสนอทั้งชื่อ "ผดุงด้าว" และ "ผดุงเผ่า" ซึ่งทรงเลือกชื่อ ผดุงด้าว
ในอดีต ถนนผดุงด้าวมีความคึกคักอย่างยิ่ง โดยเฉพาะในเวลากลางคืน ถือว่าเป็นแหล่งบันเทิงยามราตรี โรงภาพยนตร์เท็กซัส เป็นที่รู้จักกันดีจะฉายภาพยนตร์อินเดียที่ได้รับความนิยมในขณะนั้น แต่ขณะเดียวกันก็ยังมีธุรกิจที่หมิ่นเหม่ต่อศีลธรรมและกฎหมายอยู่ด้วย นั่นคือ โรงน้ำชาที่มีผู้หญิงขายบริการ และยังเป็นแหล่งที่จำหน่ายหนังสือปกขาว หรือหนังสือลามกอนาจาร แห่งแรกอีกด้วย
ปัจจุบัน โรงภาพยนตร์เท็กซัสได้เลิกกิจการไปนานหลายปีแล้ว และได้กลายมาเป็นภัตตาคารสุกี้ที่ใช้ชื่อ เท็กซัส เช่นเดียวกับในอดีต นับเป็นภัตตาคารอายุเก่าแก่ยาวนาน และเป็นแห่งแรก ๆ ที่มีจำหน่ายสุกี้ในประเทศไทย นอกจากนี้แล้วบริเวณใกล้เคียงยังมีร้านอาหารจำหน่ายเนื้อแพะตุ๋นยาจีน รวมถึงเนื้อจระเข้, หอยทอด และร้านจำหน่ายซีดีเพลงและภาพยนตร์หรืองิ้วของจีน และขนมไหมฟ้า หรือขนมหนวดมังกร อันเป็นขนมของจีนที่หารับประทานได้ยากอีกด้วย
แหล่งข้อมูลอื่น

แผนที่และภาพถ่ายทางอากาศของ ถนนผดุงด้าว
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′26″N 100°30′39″E﻿ / ﻿13.740420°N 100.510921°E﻿ / 13.740420; 100.510921
laser (2008-04-28). "เที่ยวไปกินไป @ ถนนผดุงด้าว". พันทิปดอตคอม. สืบค้นเมื่อ 2018-02-24.
ถนนสุรวงศ์

| สุรวงศ์ |
| --- | --- |
ถนนสุรวงศ์ช่วงหน้าโรงแรมมณเฑียร
ข้อมูลของเส้นทาง
ความยาว: 2 กิโลเมตร (1.2 ไมล์)
ทางแยกที่สำคัญ
จาก: ถนนอังรีดูนังต์ / ถนนพระรามที่ 4 ในเขตปทุมวัน / เขตบางรัก กรุงเทพมหานคร
 :   ถนนธนิยะ ในเขตบางรัก กรุงเทพมหานคร  ถนนพัฒน์พงศ์ ในเขตบางรัก กรุงเทพมหานคร  ถนนทรัพย์ ในเขตบางรัก กรุงเทพมหานคร  ถนนนราธิวาสราชนครินทร์ ในเขตบางรัก กรุงเทพมหานคร  ถนนเดโช ในเขตบางรัก กรุงเทพมหานคร  ถนนนเรศ ในเขตบางรัก กรุงเทพมหานคร  ถนนมเหสักข์ / ถนนมหาเศรษฐ์ ในเขตบางรัก กรุงเทพมหานคร 
ถึง: ถนนเจริญกรุง ในเขตบางรัก กรุงเทพมหานคร
ถนนสุรวงศ์ (อักษรโรมัน: Thanon Surawong) เป็นถนนในพื้นที่เขตบางรัก กรุงเทพมหานคร (เป็นเส้นแบ่งพื้นที่ระหว่างแขวงสุริยวงศ์กับแขวงสี่พระยา) เชื่อมระหว่างถนนเจริญกรุงกับถนนพระรามที่ 4 เป็นถนนคู่ขนานกับถนนสีลม และถนนสี่พระยา ซึ่งอยู่ใกล้เคียง ถนนสุรวงศ์นั้นเจ้าพระยาสุรวงศ์วัฒนศักดิ์ (โต บุนนาค) เป็นผู้จัดซื้อที่ดินและตัดถนนขึ้นสองสาย โดยถนนสายหนึ่งตัดแยกจากถนนเจริญกรุงไปยังสะพานข้ามคลองวัวลำพอง (บริเวณถนนพระรามที่ 4 และสถานีรถไฟหัวลำโพงในปัจจุบัน) และท่านผู้หญิงตลับสีหราชเดโช ผู้เป็นภรรยาได้ขอพระราชทานชื่อจากสมเด็จพระศรีพัชรินทราบรมราชินีนาถ ขณะที่ทรงเป็นผู้สำเร็จราชการแทนพระองค์ พระองค์ได้พระราชทานชื่อว่า ถนนสุรวงศ์ และ ถนนเดโช
ถนนสุรวงศ์มีขนาด 4 ช่องจราจร จัดการจราจรแบบสองทิศทาง ทิศทางละ 2 ช่อง ตั้งแต่แยกอังรีดูนังต์ถึงถนนเรศ และทิศทางเดียว จำนวน 4 ช่อง ตั้งแต่ถนนนเรศถึงถนนเจริญกรุง (แยกสุรวงศ์) โดยมีทิศทางมุ่งหน้าถนนเจริญกรุง
ประวัติ

เมื่อแรกตัดถนนเสร็จบริเวณรอบ ๆ ถนนสุรวงศ์ยังคงเป็นทุ่งนา, ไร่อ้อยและสวนผัก มีบ้านเรือนทรงยุโรปบ้างประปราย ต่อมาในรัชสมัยพระบาทสมเด็จพระปกเกล้าเจ้าอยู่หัว ในยุคก่อนการเปลี่ยนแปลงการปกครองเมื่อ พ.ศ. 2475 ถนนสุรวงศ์ได้เป็นที่ตั้งของภัตตาคารและร้านอาหารชั้นสูงสำหรับรับรองชาวต่างชาติและชนชั้นสูงโดยเฉพาะเช่นเดียวกับถนนราชวงศ์ ในย่านเยาวราช และถนนสี่พระยาที่อยู่ใกล้เคียง และยังปรากฏหลักฐานของกองช่างนคราทร (เทียบกับปัจจุบัน คือ กรมโยธาธิการและผังเมือง) ที่ได้ทำการประเมินพื้นที่ก่อสร้างที่แนวถนนสุรวงศ์ต่อไปยังอาคารศุลกสถาน ริมแม่น้ำเจ้าพระยา ในปัจจุบันนี้ ถนนสุรวงศ์ถือเป็นย่านธุรกิจที่สำคัญเช่นเดียวกับ ถนนสีลม หรือถนนสาทร ที่อยู่ใกล้เคียง และยังเป็นแหล่งท่องเที่ยวยามราตรีที่ได้รับความนิยม เนื่องจากมีถนนพัฒน์พงษ์ และถนนธนิยะ ตัดผ่าน
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนสุรวงศ์ (อังรีดูนังต์-แยกสุรวงศ์)
| กรุงเทพมหานคร | 0+000 | แยกอังรีดูนังต์ | เชื่อมต่อจาก:  ถนนอังรีดูนังต์ จาก เฉลิมเผ่า | เชื่อมต่อจาก:  ถนนอังรีดูนังต์ จาก เฉลิมเผ่า |  |
| กรุงเทพมหานคร | 0+000 | แยกอังรีดูนังต์ |  ถนนพระรามที่ 4 ไปศาลาแดง  |  ถนนพระรามที่ 4 ไปสามย่าน |  |
| กรุงเทพมหานคร | 0+063 | แยกธนิยะ |  ถนนธนิยะ ไปสีลม  | ไม่มี |  |
| กรุงเทพมหานคร | 0+270 | แยกพัฒน์พงศ์ |  ถนนพัฒน์พงศ์ ไป สีลม  | ไม่มี |  |
| กรุงเทพมหานคร |  | แยกทรัพย์-สุรวงศ์ | 0+620                 |  ถนนทรัพย์ ไปสี่พระยา |  |
| กรุงเทพมหานคร | 0+740 | แยกสุรวงศ์-นราธิวาส |  ถนนนราธิวาสราชนครินทร์ ไปแยกสีลม-นราธิวาส  | ไม่มี |  |
| กรุงเทพมหานคร | 0+900 | แยกเดโช-สุรวงศ์ |  ถนนเดโช ไปสีลม  | ไม่มี |  |
| กรุงเทพมหานคร | 1+000 | แยกนเรศ-สุรวงศ์ | เชื่อมต่อจาก:  ถนนนเรศ จากแยกนเรศ | เชื่อมต่อจาก:  ถนนนเรศ จากแยกนเรศ |  |
| กรุงเทพมหานคร | 1+700 | แยกมเหสักข์ |  ถนนมเหสักข์ ไปแยกสุรศักดิ์                 |  ถนนมหาเศรษฐ์ ไปแยกมหานคร-สี่พระยา |  |
| กรุงเทพมหานคร | 2+000 | แยกสุรวงศ์ |  ถนนเจริญกรุง ไปแยกบางรัก                 |  ถนนเจริญกรุง ไปแยกสี่พระยา |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

แผนที่และภาพถ่ายทางอากาศของ ถนนสุรวงศ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′33″N 100°31′09″E﻿ / ﻿13.725854°N 100.519079°E﻿ / 13.725854; 100.519079